ols s st
l
ander aenspraken die lodewijck cobbelgiers gedaen heeft op
arnde vander moele van bierbeke sijne wage aldair deselve
lodewijck boet te bewijsen dat wijlen wouter vander
moele ende sijn huysvrouwe gesamender hant in huen leven
besete hadde thoff mette toebehoirte dair inne de voirs
arnt woenachtich was ten tijde vander selver aensprak
gelege te bierbeke als huer cpper goet ende erve ende
dat desselfs wijle wouters huysvr voir dair uut
gestorve was als een erfwijf ende dat deselve wout
dair inne bleeff siten als een tochtene ende dair nae
oick dair uut gestorve es als een tochtene der selv goede
Ende dat deselve gehuyssche achtergelate hadden vijff
wettige kinden te weten arnde voirs janne katlijne
lijsbetten en marien ende dat hij lodewijck nae staet
der heyliger kercken getrout hadde der voirs lijsbetten
een vanden vijff kinden bynne den leven vande voirs
wouten dair aff hij hadde behoude drie wettige kinden
ende dat corts nae des voirs wouters doot lestwerff
als tochtene uute voirs goeden sterven inden selven
sterfhuyse tot bierbeke gehouden wert een dachuairt
aengaen der deyling vanden goeden opde voirs kinden
verschene ende dat nae vele altricatie tussche de kinden
gevuert deselve kinden aldair slote bij raide van huen
vrienden datme thoff mette toebehoirte niet deylen en
soude Mair datme dat in eeren laten soude en ongeschoert
Ende dat ten selve tijde de voirs arnt jan ende marie
die alsdoen tsamen woende tvoirs hoff mette wynnen
lande boogarde beemde ende allen zijne toebehoirte erflic
namen te houde ende te besitte te weten de wynnen
lande soe verre die chijsgoede waen ende niet leen elck
boender voir eene erfpacht van twee mudde corens jairlijcx
en erflijck te betalen deen dair aff den voirs lodewijcke